**ELŐTERJESZTÉS**

Bonyhád Város Képviselő - testületének 2017. november hó 30. nap

rendes/rendkívüli testületi ülésére

|  |  |
| --- | --- |
| Tárgy: | Mezőföldvíz Kft. üzletrész adásvétele, társasági szerződés módosítása |
| Előterjesztő: | Dr. Puskásné dr. Szeghy Petra jegyző |
| Előterjesztést készítette: | Dr. Puskásné dr. Szeghy Petra |
| Előterjesztés száma: | 209. számú |
| Mellékletek száma: | - |
| Előzetesen tárgyalja: | Pénzügyi Ellenőrző és Gazdasági Bizottság |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Dr. Égi Csaba alpolgármester |

Tisztelt Képviselő-testület!

A Mezőföldvíz Kft-ben Önkormányzatunk részesedése van. A Mezőföldvíz Kft. taggyűlésein több alkalommal ismertette a tagönkormányzatokkal Dunaújváros kapcsán kialakult helyzetet. Dunaújváros Megyei Jogú Város Önkormányzata jogi képviselője útján kezdeményezte a tulajdonában álló víziközművek üzemeltetésére a Mezőföldvíz Kft-vel 2014. szeptember 26-án aláírt bérleti-üzemeltetési szerződés közös megegyezéssel történő megszüntetését, erre tekintettel az Önkormányzat a Mezőföldvíz Kft-ben fennálló 9.000.000, -Ft névértékű, 4.4%-os mértékű üzletrészét értékesíteni kívánja a tagok között. Ezen üzletrészt el kívánja adni, melyet a Kft. tájékoztatása értelmében Bonyhád, Baracs, Kisapostag, Mezőfalva, Nagyvenyim és Dunaföldvár Önkormányzatai vennének meg. A két város 4-4 millió Ft-os, míg a községek 250 ezer Ft-os üzletrészt vásárolnak meg.

Bonyhád Város szavazati aránya így 22,69% lesz, míg szavazatszáma 2.269.

Bonyhád Város Önkormányzata az önkormányzat vagyonáról és vagyongazdálkodásának szabályairól szóló 14/2015. (VI.24.) önkormányzati rendelet 15. § (4) bekezdés értelmében: „A nem önkormányzati többségi befolyású gazdasági társaságok esetében a képviselő-testület a polgármesterre ruházza át a gazdasági társaságokban meglévő önkormányzati tulajdonú tőkerészesedéshez kapcsolódó tagsági jogok gyakorlását, valamint a jogszabály által biztosított vagy szerződésben kikötött tulajdonosi részjogosítványok gyakorlását.”

Mindezek alapján testületi döntést nem igénylő kérdésről lenne szó, de tekintettel arra, hogy Polgármester asszony a költségvetési rendelettel nem kapott felhatalmazást a 4 millió Ft-os üzletrész vásárlásra, ezért annak költségvetési kihatása miatt a tisztelt testület elé terjesztem.

Kérem a Tisztelt Képviselő-testületet hagyja jóvá az üzletrész adásvételt.

**Határozati javaslat**

1. Bonyhád Város Önkormányzat Képviselő-testülete – elővásárlási jogával élve névértéken, azaz 4.000.000,- Ftért megvásárolja Dunaújváros Megyei Jogú Város Önkormányzata tulajdonát képező, a Mezőföldi Regionális Víziközmű Kft.-ben levő üzletrészét. Felhatalmazza a polgármestert az üzletrész adásvételi szerződés aláírására
2. Bonyhád Város Önkormányzati Képviselő-testülete hozzájárul továbbá, hogy a Dunaújváros Megyei Jogú Város Önkormányzata tulajdonát képező az 1. pontban meghatározotton túli 5.000.000-, Ft értékű üzletrész az alábbiak szerint kerüljön értékesítésre, és ezek tekintetében elővásárlási jogával nem él:

* Dunaföldvár Város Önkormányzata 4.000.000,- Ft értékű üzletrész vásárlása;
* Baracs Község Önkormányzata 250.000,- Ft értékű üzletrész vásárlása;
* Kisapostag Község Önkormányzata 250.000,- Ft értékű üzletrész vásárlása;
* Mezőfalva Község Önkormányzata 250.000,- Ft értékű üzletrész vásárlása;
* Nagyvenyim Község Önkormányzata 250.000,- Ft értékű üzletrész vásárlása.

3. Bonyhád Város Önkormányzati Képviselő-testülete a határozat 1. mellékletét képező társasági szerződés módosítást elfogadja

4. Bonyhád Város Önkormányzati Képviselő-testülete az üzletrész adásvétel és a társasági szerződés módosítás aláírására felhatalmazza Csapó Sándor ügyvezetőt, míg a szerződések ellenjegyzésére dr. Borbás Péter ügyvédet, továbbá az írásbeli szavazásról készült jegyzőkönyv hitelesítőjét.

5. Bonyhád Város Önkormányzati Képviselő-testülete felhatalmazza polgármesterét, hogy a fentiek alapján az írásbeli szavazólapokon szavazzon.

6. Bonyhád Város Önkormányzati Képviselő-testülete az üzletrész adásvételi szerződés 4.000.000-, Ft-os összegét a 2017. évi költségvetés tartalék keret terhére rendeli kifizetni.

Bonyhád, 2017. november 23.

Dr. Puskásné Dr. Szeghy Petra

jegyző